CELEX: 62021CN0750
Language: sk
Date: 2021-12-06 00:00:00
Title: Vec C-750/21 P: Odvolanie podané 6. decembra 2021: Pilatus Bank plc proti uzneseniu Všeobecného súdu (deviata komora) z 24. septembra 2021 vo veci T-139/19, Pilatus Bank/ECB

28.2.2022   
            
            
               SK
            
            
               Úradný vestník Európskej únie
            
            
               C 95/16
            
         
      Odvolanie podané 6. decembra 2021: Pilatus Bank plc proti uzneseniu Všeobecného súdu (deviata komora) z 24. septembra 2021 vo veci T-139/19, Pilatus Bank/ECB
      (Vec C-750/21 P)
      (2022/C 95/20)
      Jazyk konania: angličtina
      
         Účastníci konania
      
      
         Odvolateľka: Pilatus Bank plc (v zastúpení: O. Behrends, Rechtsanwalt)
      
         Ďalší účastník konania: Európska centrálna banka (ECB)
      
         Návrhy odvolateľky
      
      Odvolateľka navrhuje, aby Súdny dvor:
      
                  —
               
               
                  zrušil napadnuté uznesenie,
               
            
                  —
               
               
                  podľa článku 264 ZFEÚ vyhlásil za neplatné rozhodnutie ECB z 21. decembra 2018, ktorým sa odvolateľke oznamuje, že už nie je príslušná zabezpečovať svoj priamy prudenciálny dohľad a prijímať opatrenia, ktoré sa jej týkajú,
               
            
                  —
               
               
                  v rozsahu, v akom Súdny dvor nemôže rozhodnúť vo veci samej, vrátil vec Všeobecnému súdu, aby rozhodol o žalobe o neplatnosť, a
               
            
                  —
               
               
                  uložil ECB povinnosť nahradiť trovy konania odvolateľky a trovy tohto odvolacieho konania.
               
            
         Odvolacie dôvody a hlavné tvrdenia
      
      Na podporu svojho odvolania odvolateľka uvádza dva odvolacie dôvody.
      Prvý odvolací dôvod je založený na tom, že Všeobecný súd nesprávne vyložil ustanovenia nariadenia Rady (EÚ) č. 1024/2013 (1), keď nesprávne vychádzal z toho, že ECB už nemá vo vzťahu k odvolateľke žiadnu právomoc v dôsledku toho, že odvolateľka stratila svoje povolenie.
      Druhý odvolací dôvod je založený na tom, že Všeobecný súd sa náležite nezaoberal odvolacími dôvodmi odvolateľky, ktoré sa netýkajú údajného nedostatku právomoci ECB.
      
         (1)  Nariadenie Rady (EÚ) č. 1024/2013 z 15. októbra 2013 , ktorým sa Európska centrálna banka poveruje osobitnými úlohami, pokiaľ ide o politiky týkajúce sa prudenciálneho dohľadu nad úverovými inštitúciami (Ú. v. EÚ L 287, 2013, s. 63).